|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie chráneného areálu Ostrovné lúčky (CHA Ostrovné lúčky) bude mať dlhodobý pozitívny vplyv na prírodné hodnoty, ktoré sú predmetom ochrany. Ide o dva prioritné biotopy európskeho významu Ls1.1 Vŕbovo-topoľové nížinné lužné lesy (91E0\*), Tr1.1 Suchomilné travinno-bylinné a krovinové porasty na vápnitom substráte s významným výskytom druhov čeľade *Orchidaceae* (6210\*), dva biotopy európskeho významu Ls1.2 Dubovo-brestovo-jaseňové nížinné lužné lesy (91F0) a Vo2 Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu *Magnopotamion* alebo *Hydrocharion* (3150), dva biotopy národného významu Lk10 Vegetácia vysokých ostríc a Vo7 Makrofytná vegetácia plytkých stojatých vôd (*Ranunculion aquatilis*), biotopy jedenástich druhov živočíchov európskeho významu vážka (*Leucorrhinia pectoralis*), plocháč červený (*Cucujus cinnaberinus*), roháč obyčajný (*Lucanus cervus*), fuzáč veľký (*Cerambyx cerdo*), lopatka dúhová (*Rhodeus sericeus amarus*), hrebenačka vysoká (*Gymnocephalus baloni*), hrúz bieloplutvý/ Vladykov (*Gobio albipinnatus*), kunka červenobruchá (*Bombina bombina*), mlok dunajský (*Triturus dobrogicus*), netopier obyčajný (*Myotis myotis*) a bobor vodný (*Castor fiber*), biotopy štyroch druhov živočíchov národného významu užovka stromová (*Elaphe longissima*), ucháč sivý (*Plecotus austriacus*), netopier vodný (*Myotis daubentoni*) a netopier pozdný (*Eptesicus serotinus*) a biotopy desiatich druhov rastlín národného významu červenohlav ihlanovitý (*Anacamptis pyramidalis*), dub sivý (*Quercus pedunculiflora*), lucerna tesálska (*Medicago monspeliaca*), pokrut jesenný (*Spiranthes spiralis*), rezavka aloovitá (*Stratiotes aloides*), vranček švajčiarsky (*Lycopodioides helveticum*), vstavač obyčajný (*Orchis morio*), vstavač ploštičný (*Orchis coriophora*), vstavač počerný (*Orchis ustulata*) a žltavka končistá (*Blackstonia acuminata*).  Predmetom ochrany v území je aj zachovanie typického rázu lužnej krajiny, ktorá vznikla činnosťou rieky nížinného typu a ktorú tvorí mozaika lužných lesov, suchých a vlhkých lúk a riečnych ramien.  V zóne A, kde platí piaty stupeň ochrany, je účelom vyhlásenia aj zabezpečenie ochrany prirodzených procesov a umožnenie prirodzeného vývoja prírodných spoločenstiev.  Vyhlásením CHA Ostrovné lúčky lúky budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Ostrovné lúčky, SKCHVU007 Dunajské luhy, ramsarská lokalita Dunajské luhy, Chránená krajinná oblasť Dunajské luhy | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Ostrovné lúčky bude v súlade s požiadavkami Európskej komisie zabezpečená právna ochrana územia, stanovia sa ciele ochrany a vhodný typ manažmentu pre územie, čím budú vytvorené podmienky pre zachovanie resp. obnovenie priaznivého stavu biotopov a druhov, ktoré tvoria predmet ochrany CHA Ostrovné lúčky. Vyhlásenie CHA Ostrovné lúčky prispeje aj k zabezpečeniu ochrany najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov lužných lesov v okolí Dunaja a jeho mŕtvych ramien, vodných biotopov stojatých a pomaly tečúcich vôd, v mozaike s xerotermnými travinnobylinnými spoločenstvami, na ktoré sú viazané viaceré vzácne druhy rastlín a živočíchov.  Z územia sú známe populácie viacerých rastlinných druhov z čeľade vstavačovité, vrátane druhov pokrut jesenný, vstavač ploštičný a červenohlav ihlanovitý, ktoré sa vyskytujú len na niekoľkých lokalitách na Slovensku.  CHA Ostrovné lúčky sa nachádza v Chránenom vtáčom území SKCHVU007 Dunajské luhy a jeho vyhlásenie bude mať priaznivý vplyv aj na druhy vtákov, ktoré sú predmetom ochrany tohto chráneného vtáčieho územia. Z množstva druhov vtáctva, ktoré sa v území vyskytujú, si zasluhuje pozornosť orliak morský (*Heliaeetus albicilla*), pre ktorého je CHA Ostrovné lúčky jednou zo šiestich hniezdnych lokalít na Slovensku. Z ďalších druhov vtákov sa tu vyskytuje napr. bučiak trsťový (*Botaurus stellaris*), kaňa močiarna (*Circus aeruginosus*), ľabtuška poľná (*Anthus campestris*).  CHA Ostrovné lúčky je zároveň súčasťou ramsarskej lokality Dunajské luhy, ktorá je chránená v zmysle medzinárodného Dohovoru o mokradiach majúcich medzinárodný význam predovšetkým ako biotopy vodného vtáctva - tzv. Ramsarského dohovoru. Vyhlásenie CHA Ostrovné lúčky bude mať priaznivý vplyv na všetky mokradné ekosystémy v tomto území a prispeje k dosiahnutiu a/alebo udržaniu priaznivého stavu týchto biotopov. Prispeje tiež k plneniu hlavného záväzku, ktorý pre Slovensko vyplýva z Ramsarského dohovoru – k zabezpečeniu ochrany a múdreho využívania všetkých mokradí.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Ostrovné lúčky, SKCHVU007 Dunajské luhy, ramsarská lokalita Dunajské luhy, Chránená krajinná oblasť Dunajské luhy | | *celkové hodnotenie environmentálnej významnosti vplyvu* | veľmi významný, priaznivý |   Pre CHA Ostrovné lúčky je príznačný výskyt vodných plôch, ktoré majú charakter prirodzených, poloprirodzených i antropogénnych biotopov (prietočné ramená, relikty mŕtvych ramien, periodicky zaplavované depresie, materiálové jamy po ťažbe štrku).Vyhlásenie CHA Ostrovné lúčky vytvorí podmienky pre priaznivý vývoj vodných biotopov v území. Nachádzajú sa tu zdroje podzemných vôd, ktoré majú vysokú kvalitu a vyhovujú aj na pitné účely. Pre ochranu podzemných vôd je nevyhnutá ochrana povrchových vôd a okolitých ekosystémov.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Ostrovné lúčky, SKCHVU007 Dunajské luhy, ramsarská lokalita Dunajské luhy, Chránená krajinná oblasť Dunajské luhy | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale vyhlásenie chráneného územia môže pozitívne ovplyvniť aj pôdne pomery.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Ostrovné lúčky, SKCHVU007 Dunajské luhy, ramsarská lokalita Dunajské luhy, Chránená krajinná oblasť Dunajské luhy | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale vyhlásenie chráneného územia pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády Slovenskej republiky, ktorým sa vyhlasuje chránený areál Ostrovné lúčky, dôjde k zrušeniu prírodnej rezervácie (PR) Ostrovné lúčky (vyhlásená v roku 1988) s výmerou 56,29 ha, kde platí štvrtý stupeň ochrany a PR Dunajské ostrovy (vyhlásená v roku 2002) s výmerou 220,50 ha, kde platí piaty stupeň ochrany. Obe PR sa stanú súčasťou CHA Ostrovné lúčky (PR Ostrovné lúčky súčasťou zóny B a PR Dunajské ostrovy súčasťou zóny A). Navrhovaný CHA Ostrovné lúčky sa prekrýva (prekryv 99 %) s Chráneným vtáčím územím SKCHVU007 Dunajské luhy, Chránenou krajinnou oblasťou Dunajské luhy a je súčasťou ramsarskej lokality Dunajské luhy, ktorá je chránená v zmysle Ramsarského dohovoru. Do zoznamu medzinárodne významných mokradí bola ramsarská lokalite Dunajské luhy zaradená najmä z dôvodu, že ide o systém riečnych ramien a rôznych prírodných a prírodným blízkych typov mokradí na hraničnom úseku Dunaja, ktorý predstavuje ojedinelú vnútrozemskú deltu v strednej Európe s podstatnou hydrologickou, biologickou a ekologickou úlohou v prirodzenom fungovaní rozsiahleho alúvia Dunaja v cezhraničnej polohe.  Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. CHA Ostrovné lúčky ako súčasť sústavy Natura 2000 podporuje zlepšenie a následné zachovanie lokálnej biodiverzity a vytvára podmienky pre naplnenie hlavného cieľa budovania sústavy Natura 2000, ktorým je zachovanie prírodného dedičstva významného nielen pre územia Slovenska, ale pre Európsku úniu (EÚ) ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Ostrovné lúčky, SKCHVU007 Dunajské luhy, ramsarská lokalita Dunajské luhy, Chránená krajinná oblasť Dunajské luhy | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Ostrovné lúčky je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásením za CHA budú Ostrovné lúčky súčasťou rozsiahlej sústavy chránených území, ktorá zabezpečuje relatívnu konektivitu. Toto chránené územie je lokalizované v blízkosti sídiel mestských častí Rusovce a Čunovo a v blízkosti hranice s Maďarskou republikou, s ktorou Slovenská republika zdieľa výnimočnú vnútrozemskú deltu Dunaja. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |